Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: számára a Közokt. tv.-ben, valamint a 4/2010. (I. 19.) OKM rendelet 25-28. §-aiban foglalt követelményeknek megfelelõ
Paragraph Index: 621

k) A 17. a) pont alatti, a gyermek és tanulói intézményi étkeztetéshez kapcsolódó hozzájárulások az étkeztetést igénybe vevõ, térítési díj-kedvezményre jogosult gyermekek, tanulók 2011. évi becsült átlaglétszáma és az étkezési napok száma alapján tervezhetõ, illetve igényelhetõ. A hozzájárulás szempontjából a szervezett intézményi (óvodai, kollégiumi, iskolai) étkeztetésben részt vevõk számának megállapításánál egy fõ – függetlenül attól, hogy többszöri étkezésben is részt vesz – csak egy létszámként és egy jogcímen szerepelhet. Az igényjogosultság szempontjából egy fõ létszámnak az a gyermek, tanuló számít, akinek naponta legalább a déli, többfogásos, meleg, fõétkezés az intézmény által szervezett keretek között biztosított. Az elszámolás dokumentuma az élelmezési nyilvántartás és a térítési díj-kedvezményre való jogosultságot alátámasztó irat. Az étkezésben részt vevõk naptári évre, naponként összesített éves létszámát el kell osztani óvodai étkeztetés esetén 220 nappal, kollégiumi étkeztetés esetén 200 nappal, iskolai étkeztetés esetén 185 nappal. A nyári szünidõben szervezett napközi ellátáshoz (üdültetéshez, táboroztatáshoz, egyéb szabadidõs programhoz) kapcsolódóan biztosított szervezett étkeztetésben részt vevõk létszáma az elõbbi számításokban nem vehetõ figyelembe. A 15–17. pont szerinti hozzájárulásra jogosult a helyi önkormányzat és a többcélú kistérségi társulás az általa fenntartott intézményekben nyújtott szolgáltatások alapján, továbbá az a fenntartó – a 16. g) pont esetében az intézményi társulás székhelye szerinti önkormányzat –, amely a szolgáltatást a Ttv. 8., 9. és 16. §-a szerinti intézményi társulás keretében biztosítja. Gyermekvédelmi szakellátást biztosító intézményben elhelyezett azon gyermek lakóhelyét, akinek közoktatási szolgáltatást is nyújtanak, annak alapján kell megállapítani, hogy az elhelyezését szolgáló épület melyik településen van.

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes